CELEX: 32021D0416
Language: fi
Date: 2021-02-22 00:00:00
Title: Neuvoston päätös (EU) 2021/416, annettu 22 päivänä helmikuuta 2021, tavarakuljetusten tarkastusten ja muodollisuuksien yksinkertaistamisesta sekä turvallisuuteen liittyvistä tullitoimenpiteistä tehdyllä Euroopan yhteisön ja Sveitsin valaliiton välisellä sopimuksella perustetussa EU–Sveitsi-sekakomiteassa Euroopan unionin puolesta otettavasta kannasta kyseisen sopimuksen III luvun sekä liitteiden I ja II muuttamiseen

9.3.2021   
               
               
                  FI
               
               
                  Euroopan unionin virallinen lehti
               
               
                  L 81/70
               
            
         NEUVOSTON PÄÄTÖS (EU) 2021/416,
         annettu 22 päivänä helmikuuta 2021,
         
            tavarakuljetusten tarkastusten ja muodollisuuksien yksinkertaistamisesta sekä turvallisuuteen liittyvistä tullitoimenpiteistä tehdyllä Euroopan yhteisön ja Sveitsin valaliiton välisellä sopimuksella perustetussa EU–Sveitsi-sekakomiteassa Euroopan unionin puolesta otettavasta kannasta kyseisen sopimuksen III luvun sekä liitteiden I ja II muuttamiseen
         
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Euroopan yhteisön ja Sveitsin valaliiton välinen sopimus tavarakuljetusten tarkastusten ja muodollisuuksien yksinkertaistamisesta sekä turvallisuuteen liittyvistä tullitoimenpiteistä (1), jäljempänä ’sopimus’, tuli voimaan 1 päivänä tammikuuta 2011.
                  
               
                     (2)
                  
                  
                     Sopimuksen 21 artiklan 2 kohdan mukaan sopimuksella perustettu sekakomitea, jäljempänä ’sekakomitea’, voi päätöksellään muuttaa sopimuksen III lukua ja liitteitä seuraavassa istunnossaan tai kirjeenvaihtona.
                  
               
                     (3)
                  
                  
                     Sopimuksen 22 artiklan 4 kohdassa säädetään, että jos päätöstä ei voida tehdä siten, että sopimuksen muutosten ja unionin lainsäädännön muutosten samanaikainen soveltaminen on mahdollista, sopimuspuolten hyväksyttäväksi esitetyssä päätösluonnoksessa määrättyjä muutoksia sovelletaan mahdollisuuksien mukaan 15 päivästä maaliskuuta 2021 väliaikaisesti sopimuspuolten sisäisiä menettelyjä noudattaen. Kyseinen päivämäärä on sama kuin käyttöönottopäivä tuontivalvontajärjestelmä 2:n ensimmäisellä julkaisulla, johon Sveitsi on suostunut osallistumaan.
                  
               
                     (4)
                  
                  
                     On aiheellista määrittää kanta, joka otetaan unionin puolesta sekakomiteassa sopimuksen III luvun sekä liitteiden I ja II muuttamiseen, koska muutos tulee olemaan unionia sitova.
                  
               
                     (5)
                  
                  
                     Unionin kannan sekakomiteassa olisi sen vuoksi perustuttava päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tavarakuljetusten tarkastusten ja muodollisuuksien yksinkertaistamisesta sekä turvallisuuteen liittyvistä tullitoimenpiteistä tehdyllä Euroopan yhteisön ja Sveitsin valaliiton välisellä sopimuksella perustetussa sekakomiteassa unionin puolesta otettava kanta kyseisen sopimuksen III luvun sekä liitteiden I ja II muuttamiseen perustuu sekakomitean päätösluonnokseen (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 22 päivänä helmikuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  EUVL L 199, 31.7.2009, s. 24.
         
            (2)  Ks. asiakirja ST 5658/21 osoitteessa http://register.consilium.europa.eu